Ելույթ ունեցավ ՀՀ գյուղատնտեսության նախարարի տեղակալ Աշոտ Հարությունյանը: Նա անդրադարձավ գյուղատնտեսության ոլորտում առկա խնդիրներին և բարձր գնահատեց արհմիության դերակատարումը դրանց լուծման գործում, մատնանշեց ՀՀ Գյուղատնտեսության նախարարության և Ագրոարհմիության միջև կնքված սոցիալական գործընկերության հուշագիրը, որը կողմերին պարտավորեցնում է համատեղ ջանքեր գործադրել ոլորտի աշխատողների սոցիալ տնտեսական կարգավիճակը բարելավելու համար: ՀԱՄԿ-ի նախագահ Էդուարդ Թումասյանն իր ելույթում նշեց, որ թեև Արհմիությունների գործունեության մասին հասարակությունը քիչ է տեղեկացված, սակայն, ՀԱՄԿ-ը մեծ ներդրում ունի ՀՀ օրենսդրական փոփոխությունները ի շահ աշխատողի կիրառելու, աշխատանքային իրավունքները ներկայացնելու և պաշտպանելու գործում: